राष्ट्रीय कृषि महिला संसाधन केन्द्र, कृषि, सहकारिता एवं किसान कल्याण विभाग के अनुभागों/प्रभागों/अधीनस्थ कार्यालयों में कृषि एवं संबद्ध क्षेत्रों में महिलाओं से संबंधित-सभी गतिविधियों एवं मुद्दों को संमिलन करने का एक केंद्र बिंदु है। जोकि नीतियों और कार्यक्रमों में महिलाओं के प्रतिनिधित्व को बढ़ावा देने और राज्यों एवं संघ-शासित प्रदेशों को परामर्शी सेवाएं प्रदान करने का कार्य करता है। यह केन्द्र कृषि एवं प्राकृतिक संसाधन प्रबंधन में महिलाओं से संबंधित मुद्दों को मुख्यधारा में लाने के लिए अनुसंधान और सिफारिश करने, कृषि से संबंधित नीतियों और कार्यक्रमों में महिलाओं का प्रतिनिधित्व सुनिश्चित करने के साथ ही महिलाओं के सशक्तिकरण के लिए राष्ट्रीय वचनबद्धता को सुनिश्चित करता है। कृषि महिलाओं से संबंधित, एक नोडल केन्द्र होने के कारण, यह केन्द्र, कृषि एवं किसान कल्याण विभाग में कृषक महिलाओं से संबंधित सभी गतिविधियों में उनकी सहभागिता के अनुपात में संसाधन और लाभों के प्रवाह का उचित आवंटन सुनिश्चित करने के लिए विभाग की विभिन्न लाभदायी योजनाओं / कार्यक्रमों के दिशा-निर्देशों में संशोधन संबंधी कार्यो में सक्रियता से सम्मिलित करने का कार्य कर रहा है।